Жалба, подадена на 30 август 2021 г. — Pierre Lannier/EUIPO — Pierre Lang Trading (PL)
(Дело T-530/21)
Език на жалбата: френски
Страни
Жалбоподател: Pierre Lannier (Ернолсхайм-ле-Саверн, Франция) (представител: N. Boespflug, avocat)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Pierre Lang Trading GmbH (Виена, Австрия)
Данни за производството пред EUIPO
Заявител на спорната марка: жалбоподателят в производството пред Общия съд
Спорна марка: Заявка да фигуративна марка на Европейския съюз „PL“ — Заявка за регистрация № 16 176 992
Производство пред EUIPO: производство по възражение
Обжалвано решение: решение на пети апелативен състав на EUIPO от 11 юни 2021 г. по преписка R 1915/2020-5
Искания
Жалбоподателят моли Общия съд:
да приеме жалбата срещу решението по възражението за недопустима поради липса на мотиви в определения срок,
да отмени обжалваното решение в частта, в която се посочва, че заявената марка е сходна с по-ранната марка,
да осъди EUIPO да заплати съдебните разноски;
да осъди дружеството Pierre Lang GmbH да заплати свързаните с встъпването му в производството съдебни разноски.
Изложени основания
Нарушение на член 22, параграф 1 от Делегиран регламент (ЕС) 2018/625 на Комисията и на член 67 от Регламент (ЕС) 2017/1001 на Европейския парламент и на Съвета,
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________